KOMISSION ASETUS (ETY) N:o 2735/89,
annettu 8 päivänä syyskuuta 1989,
tiedoista, jotka jäsenvaltioiden on toimitettava Euroopan maatalouden ohjaus- ja tukirahaston (EMOTR) tukiosastosta rahoitettavien menojen kirjaamista varten annetun asetuksen 2776/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(1), sellaisena kuin se on viimeksi muutettuna asetuksella (ETY) N:o 2048/88(2), ja erityisesti sen 4 ja 5 artiklan,
sekä katsoo, että
neuvoston 10 päivänä joulukuuta 1987 yleisistä säännöistä interventiovarastoista peräisin olevien elintarvikkeiden toimittamisesta tietyille järjestöille yhteisön vähävaraisimmille henkilöille jakelua varten antamassa asetuksen (ETY) N:o 3730/87(3) 1 artiklassa säädetään, että tiettyjen toimielimien käyttöön annettujen tuotteiden on oltava peräisin interventiovarastoista; ottaen huomioon läheisen yhteyden interventiotoimenpiteisiin, jotka johtavat ostoon ja varastointiin, on tarpeellista, että samoja ehtoja noudatetaan yksityiskohtaisissa säännöissä, joiden mukaan kyseisten toimenpiteiden rahoitus liittyy kirjaamista vastaan suoritettavien ennakkomaksujen järjestelmään,
neuvoston 16 päivänä maaliskuuta 1987 viinikaupan yhteisestä järjestämisestä antaman asetuksen (ETY) N:o 822/87(4), sellaisena kuin se on viimeksi muutettuna asetuksella (ETY) N:o 1236/89(5), 37 ja 40 artiklassa tarkoitetut tislaustuotteiden kaupasta aiheutuvat kulut ovat samankaltaisia; tätä varten kirjaamista vastaan suoritettavien ennakkomaksujen järjestelmässä on aiheellista soveltaa kyseessä olevien toimenpiteiden osalta samoja rahoitusta koskevia yksityiskohtaisia sääntöjä,
neuvoston 2 päivänä elokuuta 1978 yleisistä säännöistä interventioiden rahoittamiselle Euroopan maatalouden ohjaus- ja tukirahaston tukiosastosta antaman asetuksen (ETY) N:o 1883/78(6), sellaisena kuin se on viimeksi muutettuna asetuksella (ETY) N:o 787/89(7), 4 artiklassa tarkoitettujen menojen ilmoittamisessa huomioon otettava materiaalisten toimien jaksotus on tarpeellista määrittää,
tätä varten on aiheellista muuttaa komission asetusta (ETY) N:o 2776/88(8),
tässä asetuksessa säädetyt toimenpiteet ovat Euroopan maatalouden ohjaus- ja tukirahasto (EMOTR) -komitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2776/88 6 artiklan 1 ja 2 kohta seuraavasti:
"1 Asetuksen (ETY) N:o 1883/78 4 artiklan 1 kohdassa tarkoitetut menot määritellään asetuksen (ETY) N:o 3247/81 säännösten mukaisesti.
Nämä menot sekä neuvoston asetuksesta (ETY) N:o 3730/87(*) aiheutuvat menot ja neuvoston asetuksen (ETY) N:o 822/87(**) 37 artiklassa tarkoitetut menot on laskettava komission 10 artiklan soveltamiseksi vahvistaman menetelmän mukaisesti perusteena olevia lausuntoja käyttäen.
2 Maksajina toimivien yksiköiden tai toimielimien on kirjattava 1 kohdassa tarkoitettujen menojen määrät tilille sitä kuukautta, johon toimet liittyvät, seuraavana kuukautena. Kuukauden lopussa vahvistettavissa tileissä otetaan huomioon ne toimet, jotka on suoritettu varainhoitovuoden alusta kyseessä olevan kuukauden loppuun.
Syyskuussa toteutettavien toimien osalta 50 prosenttia menoista kuitenkin kirjataan tilille lokakuuhun viitaten, saldo marraskuuhun viitaten.
Näitä toimia koskevat perusteena olevat lausunnot liitetään komissiolle marraskuun 10 ja joulukuun 20 päiväksi toimitettaviin asiakirjoihin.
(*) EYVL N:o L 352, 15.12.1987, s. 1
(**) EYVL N:o L 84, 27.3.1987, s. 1"
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä syyskuuta 1989.